section_heading: O djelu
paragraph_text: Izdanje je brzo postalo izvanredno popularno i do 1985. tiskano je sedam izdanja. Ideje mladog Marxa, koji u to doba nastupa prvenstveno kao filozof a ne kao ekonomist i sociolog, snažno su utjecali na skupinu mladih filozofa i društvenih znanstvenika, koji su razvijali nedogmatski i tzv. stvaralački marxizam, odupirući se vulgarnom dogmatizmu tzv. dijalektičkog i historijskog materijalizma i društvenoj praksi birokratizma i staljinizma. Oni su sredinom 1960-ih postali poznati kao praxis filozofi.